ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105.E.03.01- 478548/7-2018 od 13.2.2018.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0402/2018 (1251/2018), за набавку „6,6 кВ прекидачи“ на захтев заинтересованог лица, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊА бр. 2**

**У ВЕЗИ СА ПРИПРЕМАЊЕМ ПОНУДЕ**

**Бр. 3000/0402/2018 (1251/2018),**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: У делу конкурсне документације 3.4.1 Основни захтеви између осталог је наведено

Медијум за изолацију и гашење електричног лука SF6

Систему у коме се планира ретрофит, замена постојећих малоуљних прекидача новим,

поузданост у раду је императив.

Поред тога што вакуумски прекидачи у складу са стандардом IEC 62271-100 испуњавају класе

издржљивости E2, M2 и C2 и погодни су за укљичење / искључење како малих индуктивих струја,

капацитивних струја тако и великих вредности струја кратког споја, пракса је показала да

прекидачи са вакуумом као медијумим за гашење ел. лука имају знатно већу поузданост у раду:

• Константан диелектрик (нема деконпресије гаса), херметички заптивена вакуумска боца,

у свим условима рада, испуњава захтеве заштите животне средине.

• Константан минимални отпор контаката - у вакууму, контакти не могу оксидирати,

чињеница која осигурава да се њихова веома мала отпорност одржава константном током целог животног века

• Mеханички животни век од 10.000 радних циклуса – без одржавања

• Укупан број прекидања (назначене струје и струје кратког споја) је знатан у односу на друге типове прекидача

• Поузданост у раду – мера поузданости - mean time between failures (MTBF) - статистички приказан

као интервал између два квара, за вакуумске прекидаче реномираних светских произвођача износи око 1.000 година,

односно mean time to failure (МТТF) – примењено на делове који се не могу заменити, око 27.000 година.

С обзиром на горе наведено, предлажемо Вам да размотрите измену захтева конкурне документације када је медијум за гашење лука у питању,

тако да исти гласи:

Медијум за изолацију и гашење електричног лука вакуум

Уколико сте сагласни са нашим предлогом, молимо Вас да адекватне измене КД извршите и у делу 3.5 Спецификација опреме, каи и Образац 2 – структура цена

**ОДГОВОР 1:** У главним разводима 6,6 kV блокова Б1 и Б2 сви нови прекидачи, производње SCHNEIDER ELECTRIC, кojи су зaмeнили стaрe прeкидaчe, прoизвoдњe MERLIN GERIN, укључујући и прекидаче 3150 А, су са гасом SF6, кao медијумом зa изoлaциjу и гaшeњe лукa.

Такође, у разводима 6,6 kV помоћних погона, малоуљни прекидачи, производње МИНЕЛ, који су, системом ретрофита, замењени, замењени су прекидачима и контакторима са SF6 гасом.

Увођењем само неколико прекидача са вакуумом била би нарушена прихваћена концепција функционисања, униформности и одржавања 6,6 kV постројења у ТЕНТ Б.

Прекидачи, који су предмет ове набавке, морају бити са SF6 гасом.

**ПИТАЊЕ 2:** У делу конкурсне документације **3.4.1 Основни захтеви**  такође сте навели захтев:

Растојање између полова **(само за прекидаче 3150 А)**                                 240 mm

Конектор (**само за прекидаче 3150 А**)                                                           39 пинова

Како би се постигла заменљивости опреме која се нуди, молимо Вас да размотрите нашу сугестију и да

захтевано растојање између полова за све специфициране прекидаче износи исто, 210 mm.

Такође, као стандардно решење:

Конектор (предмет испоруке само за прекидаче 3150А)                                  64 пинова

Прекидачи 1250А се испоручују                                                                       са клем лајсном – 24 пинова

Уколико сте сагласни са нашим предлогом, молимо Вас да адекватне измене КД извршите и у делу **3.5 Спецификација опреме**

**ОДГОВОР 2:** Захтевано растојање између полова и број пинова конектора, за прекидаче 3150 А, је из разлога компатибилности прекидача са ћелијом, фиксним делом. Прекидач мора, без накнадних радова или измена /дорада на фиксном делу ћелије, да се креће у свим дефинисаним положајима (увучен, тест и извучен), извршвајући, при томе, све блокадне функције.

Растојање од 240 mm је растојање између оса контаката који улазе у фиксне контакте у ћелији и не може бити другачије, јер би тада морала да се ради реконструкција ћелије.

**ПИТАЊЕ 3:** У делу конкурсне документације **3.4.4 Документација** између осталог је захтевано:

Прегледан списак спроведених типских испитивања.

Копије атеста типских испитивања.

Молимо Вас да нам потврдите да је довољно поред прегледног списка извршених типских испитивања доставити копије закључака извештаја са извршених типских испитивања.

**ОДГОВОР 3:** У делу 3.4.4 Документација, конкурсне документације, стоји „Копије атеста типских испитивања“ а не „копије закључака извештаја са извршених типских испитивања“.

Наручилац остаје при захтевима из конкурсне документације.

**КОМИСИЈА** :

...................................

..................................

.................................